11.   תגובה לבקשה לדחיה על-הסף של תביעה למזונות טרום-זמניים
בבית-המשפט לענייני משפחה                                                                                     תמ"ש_________
ב_________                                                                                                     בש"א_________
בעניין:

_______________ ת"ז ___________



על-ידי בא-כוחו עורך-דין _____________



מרח' ___________  עיר ___________



טל' ___________  פקס' ___________
("הנתבע")

"המבקש"




נ ג ד




1. _________ ת"ז _________




2. _________ ת"ז _________ (קטינה)



3. _________ ת"ז _________ (קטינה)




על-ידי באי-כוחן עורך-דין ____________




ו/או __________  ו/או ___________



מרח' ___________ עיר ___________



טל' ___________ פקס' ___________
("התובעות")

"המשיבות"

תגובה לבקשה לדחיה על-הסף של בקשת המשיבה 1 לפסיקת מזונות טרום-זמניים

דחיית/מחיקת הבקשה על-הסף:

1.
המשיבה תטען כי יש לדחות את "הבקשה לדחיה על-הסף של בקשת המשיבה 1 לפסיקת מזונות טרום זמניים" על-הסף, ולחלופין – לגופה, כמבואר להלן. לשם הנוחות והקיצור תכונה "הבקשה לדחיה על-הסף של בקשת המשיבה 1 לפסיקת מזונות טרום זמניים" - "בקשת הדחיה".


בקשת הדחיה נסמכת על הטענות כי המבקש הקדים והגיש לבית-הדין הרבני תביעת גירושין לפני שהוגשה תביעת המזונות לבית-המשפט וכי בתביעת הגירושין נכרכו מזונות האישה כדין ובכנות – כך כאמור לטענת המבקש.

2.
כידוע וכמפורסם, על-מנת שבית-הדין הרבני יקנה סמכות לדון בענייני המזונות, הרכוש וכד', במקרה שהגשת תביעת הגירושין קדמה להגשת תביעה בעניינים אלה לבית-המשפט, אזי על המבקש לשלול מבית-המשפט סמכות לדון בעניינים אלה לעמוד בתנאים שכונו בפסיקה "המבחן המשולש" -


-
על תביעת הגירושין להיות כנה.


-
על עניין המזונות להיכרך בה כדין.


-
על כריכת המזונות בתביעת הגירושין להיות כנה.


ראה ע"א 9357/96 דוד סוין הר נ' לאה הר, פ"ד נא(2) 618, 621 ועוד רבים.

3.
בשום מקום בתצהירו של המבקש במסגרת בקשת הדחיה (תצהיר אשר הוא גופו מהווה את תוכנה של בקשת הדחיה), לא טען המבקש כלל כי תביעת הגירושין הוגשה בכנות.


משהמבקש עצמו נמנע מלטעון כי תביעת הגירושין הוגשה בכנות, הרי שהשמיט בכך בעצמו את אחד מהיסודות החיוניים לשם הענקת הסמכות לבית-הדין הרבני לדון בענייני המזונות ושלילתה מבית-המשפט, ודי בכך כדי לסתום את הגולל על בקשתו ולדחותה.

4.
למותר לציין, כי אין המשיבה חייבת כלל לטעון עבור המבקש את טענותיו המפורשות בעניין כריכת המזונות בתביעת הגירושין ונסיונו הנדוש וחסר היסוד להיבנות בדרך זו, מעיד על טיבן הקלוקל של כלל טענותיו, אשר הוא עצמו אינו סומך עליהן.

5.
יתירה מזו, על הטוען כי מילא אחר שלושת התנאים הנדרשים כאמור לעיל לצורך שלילת סמכות בית-המשפט והקנייתה לבית-הדין, להתכבד ולפרט, פרט היטב, את היסודות העובדתיים המצביעים על כך שהוא עומד בתנאים אלה ולהוכיחם.

6.
דהיינו, אין די בכך שמבקש יטען כי –  "הגשתי תביעת גירושין בכנות וכרכתי אליה את עניין המזונות          כדין ובכנות" – אלא עליו לפרט ולהוכיח את היסודות העובדתיים מהם ניתן לטענתו ללמוד כי התנאים הללו נתקיימו.

7.
מבלי לגרוע מן האמור, ייאמר עוד כי אף אחד משלושת התנאים האמורים לא התקיימו, וכמובן די בכך שאחד מהתנאים לא התקיימו כדי לדחות את בקשתו של המבקש, כפי שיפורט להלן.

תביעת הגירושין הוגשה שלא בכנות

8.
תביעת הגירושין הוגשה שלא בכנות כלל ובחוסר תום-לב וכל מטרתה אינה אלא למנוע מהמשיבה להגיש תביעת מזונות בבית-המשפט האזרחי ולאלץ את המשיבה להגיע להסכמות נחותות מבחינתה בענייני רכוש וכספים (למבקש הכנסה חודשית גבוהה מאוד) בענייני מזונות וכד'.


בהקשר זה נפסק כי:



"התנאים בדבר כנוסתה של תביעת הגירושין בא למנוע הגשת תביעה על-ידי בעל שאינו מתכוון להתגרש וכל 
מטרתו למנוע מהאישה להגיש תביעת מזונות בבית-המשפט האזרחי."


ראה ע"א 9357/96 דוד סלוין הר נ' לאה הר, פ"ד נא(2) 618, 621.

9.
זאת ועוד, העדר כנותה של תביעת הגירושין עולה מתוך תביעה זו עצמה.


בתביעת הגירושין מכפיש המבקש את המשיבה באופן חמור בטענות כזב בזויות ממש בנסותו לייצר עילת גירושין, ובין היתר מתגולל הוא בטענות שקריות כאילו המשיבה היא "מורדת", עושה מעשי כיעור, עוברת על דת יהודית, אינה דואגת לצרכי הבית, מזניחה את הטיפול בילדות, מקדיחה תבשילה, אינה נוקפת אצבע בעבודות הבית, אינה מתייחסת למשיב, מקללת אותו ועוד כהנה וכהנה כזבים איומים. לעומת זאת, אין המבקש מזכיר, ולו ברמז, את העובדה שהוא עזב את הבית לטובת מאהבת עמה הוא חי ומתגורר בתל-אביב ואשר על מאהבת זו ועל בנותיה הוא מוציא כספים בסכומים עצומים כגון: מנויים לקאנטרי קלאב, בילויים, חופשים וכד', כאשר לאשתו ולבנותיו       לא שילם מאומה במשך שלושה חודשים ורק לאחר-מכן החל לשלם סכום זעום ומגוחך של _____________ ש"ח לחודש.

10.
העלאת טענות כוזבות ומבזות ביותר בניסיון ליצור, יש מאין, עילת גירושין מאישה, עולה כדי הגשת תביעת גירושין שלא בכנות.

11.
זאת ועוד, התנהגותו של המבקש אשר לא פורטה כמובן בתביעת הגירושין מצידו ואשר מעידה על חוסר כנותו, מהווה גם היא גורם שיש לבחון אותו לצורך שאלת הכנות, מלבד נוסח תביעת הגירושין.

12.
בהקשר זה נפסק כי:



"על הכנות אין ללמוד רק מנוסח תביעת הגירושין, שאחרת הכישרון ויד הניסוח הטובה של פרקליט מלומד
ומנוסה ולא תום-ליבו של הבעל, הם שיקבעו."


ראה בע"א 173/82 כהן נ' כהן, פ"ד לח(3) 181, 184.


עוד נפסק כי:



"על הבעל לשכנע את בית-המשפט, שהוא כרך את שאלת מזונותיה של אשתו בתביעת הגירושין, לא רק
במטרה לסכל את ניסיון האישה להביא את בעיית מזונותיה להכרעה בפני בית-המשפט המחוזי, אלא מתוך
מאמץ כן להגיע להתדיינות יעילה ולפתרון צודק ומעשי בנושא זה."


ראה ע"א 384/85 בן יאיר נ' בן יאיר, פ"ד לט(4) 775, 781.

כריכת המזונות שלא כדין ושלא בכנות:

13.
בסעיף ___________ לתביעת הגירושין טען המבקש כי המשיבה אינה זכאית למזונותיה "מן הטעם כי היא מורדת בבעלה ומן הטעם שהאישה עוברת על דת יהודית ועושה מעשי כיעור כמפורט לעיל וכפי שיפרט הבעל בפני בית-הדין".

לאור האמור לעיל בדבר העדר כל בסיס לטענות המבקש, בעזרתן מנסה הוא לבנות עילת גירושין, הרי שאין לטענות אלה כל בסיס גם ביחס לניסיונו של המבקש להיפטר באמצעותן מתשלום מזונות האישה, ומשמנסה הוא להיפטר ממזונותיה באמצעות דברי כזב ובלע, הרי שעולה כי כריכת המזונות הינה שלא כדין ושלא בכנות.

14.
בסעיף __________ לתביעת הגירושין טען המבקש כי הוא מוכן לשלם למזונות הבנות סך של __________ ש"ח, כולל מדור.


מובן כי סכום זה הוא זעום ביותר, צרכי הבנות גבוהים הרבה יותר באופן משמעותי, והמבקש, על פי הכנסותיו הכבירות, יכול ומסוגל לממנם בנקל, כפי שמפורט ויפורט בפני כב' בית-המשפט. נקיבת סכום כה זעום בנסיבות דנן מצביעה על חוסר כנות מוחלט של המבקש ומשליכה ומעידה גם על חוסר כנותו בעניין מזונות המשיבה.


אכן נפסק כי הצעת סכום אשר בעליל אינו סביר, מוביל למסקנה של חוסר כנות הכריכה.


ראה ע"א 384/85 בן יאיר נ' בן יאיר, פ"ד לט(4) 775, 781.


יתירה מזו, המבקש טען כי הוא מוכן לשלם למזונות הבנות כאמור לעיל וזאת טען במסגרת תביעת הגירושין שהגיש כבר ב__________.


ביום __________ עזב המבקש את הבית ולא שב לגור בו יותר


במשך _________ חודשים מאז עזיבתו של המבקש את הבית, לא שילם הוא מאומה למזונות הבנות (ואף לא של המשיבה), והותיר את המשיבה להתמודד לבדה עם כל צורכי הבנות והבית ועם החובות ההולכים ומצטברים גם מתקופת מגוריו בבית (שכר דירה, ארנונה, מים, חשמל, טלפון ועוד ועוד).


רק ביום ___________ הפקיד המבקש לראשונה בחשבונה של המשיבה סך של ____________ ש"ח בלבד, ומעולם לא שילם, אפילו בדיעבד, את הסכום הזעום שקבע על דעת עצמו, בגין _________ החודשים הראשונים הנ"ל.

15.
בהקשר זה יש לציין ולדחות בכל תוקף טענתו של המבקש כאילו המשיבה טענה באופן שקרי כי הוא שילם רק פעם אחת סך של __________ ש"ח.


המשיבה הגישה את בקשתה לפסיקת מזונות זמניים ביום __________, כאשר את התצהיר התומך בבקשה חתמה ביום __________. 


עובר למועד זה לא היה בידיעת המשיבה אלא ביצועו של התשלום מיום __________, כאמור.


רק בדיעבד התברר למשיבה כי המבקש שילם תשלום נוסף בחודש ___________ וזאת באמצעות דו"ח פעולות שקיבלה מהבנק מאוחר יותר, בחודש __________, לאחר הגשת בקשתה. 


יובהר עוד כי התשלום ששולם על-ידי המבקש בחודש ___________ שולם לאחר הגשת הבקשה למזונות טרום- זמניים. בהקשר זה יש לשים-לב כי בחודש ________________ טרח המבקש והקדים את ביצוע התשלום ליום ה_____________ באותו חודש, כאשר קודם-לכן ביצע את התשלום ב______________ לחודש, ובחודש ___________ למשל שילמו רק ב____________ לאותו חודש. לא בכדי הקדים המבקש את ביצוע התשלום בחודש ___________, שכן הגיש את תגובתו לבקשת המזונות הנ"ל ביום ____________, ועובר להגשתה ביקש, בתיחכומו כי רב, להספיק לשלם תשלום שלישי של המזונות על-מנת להכשיר את הקרקע בפני טענתו כאילו הוא משלם מזונות בקביעות.

16.
עוד יובהר כי המשיבה לא הגישה את תביעת המזונות זמן רב לפני פגרת הקיץ של בתי-המשפט שכן המשיבה חפצה בשלום בית ולא רצתה להחריף את המצב, אולם משראתה כי המבקש מגלה חוסר אכפתיות וחוסר אחריות כלפיה וכלפי הבנות ומותיר אותן לחסדי שמים, לא נותרה בידיה ברירה אלא להגיש את תביעת המזונות.

17.
יאמר עוד כי נטל הראיה בהקשר זה הינו על מבקש שכן נפסק כי:



"הטוען, שתביעתו של פלוני אינה בסמכותה של הערכאה השיפוטית אליה הוגשה, עליו הראיה."


ראה ע"א 756/85 שושנה יעקב נ' ציון יעקב, פ"ד מ(2) 637, 640.

18.
לאור כל האמור, מתבקש כב' בית-המשפט לדחות את בקשת הדחיה שהגיש המבקש ולחייבו בתשלום הוצאות משפט ושכר-טרחת עורך-דין בתוספת מע"מ כדין.




 _____________________



משרד עורכי-דין _______ ושות'




__________, עו"ד



בא-כוח התובעות-המבקשות

